Postimies Pate

Postimies Pate ("Postman Pat") on brittiläinen BBC:n animoitu lastensarja, jossa ystävällinen postimies Pate seikkailee kuvitteellisessa Yorkshiren kylässä Greendalessa (), jonka esikuvana on Cumbriassa sijaitseva Longsleddalen laakso. Alkuperäiset jaksot kuvattiin vuonna 1981. Bryan Dalyn säveltämä sarjan tunnusmusiikki on myöhemmin elvytetty mm. matkapuhelinten soittoäänenä. Animaatiosta vastasi Ivor Wood ja käsikirjoituksesta John Cunliffe.
Postimies Paten äänenä on tunnettu näyttelijä ja laulaja Ken Barrie (9. tammikuuta 1933 – 29. heinäkuuta 2016). Päähenkilön lisäksi hän toimi "Postimies Pate" -sarjassa myös useiden muiden hahmojen äänenä ja lauloi mm. tunnuskappaleen, joka viihtyi 15 viikkoa Brittien top-75-singlelistalla vuonna 1982. Barrie palasi rooliin kahdesti, 1990-luvulla ja vuosituhannen vaihteen jälkeen tehdyissä uusissa jaksoissa.
Vuonna 2003 Beast Banksin postitoimisto Longsleddalessa, Greendalen toimiston esikuva, lopetti toimintansa. 15. syyskuuta 2004 entiseen postitoimistoon kiinnitettiin kyltti, joka kertoo toimiston toimineen inspiraationa "Postimies Paten" tarinoille. Vuonna 2014 "Postimies Patesta" tehtiin elokuva.
"Postimies Pate" ilmestyi Suomessa 1980-luvun lopussa ja 1990-luvun alussa VHS-kasetteina nimellä Postimies Pat tai Posti-Pat.
Hyvin samantyylinen nukkeanimaatio kuin "Postimies Pate" on walesiläinen "Palomies Sami" (engl. "Fireman Sam"). Sarjaa on Suomessa näyttänyt Yle TV1 "Veturi" lastenohjelmassa, Yle TV2, Sub ja C More Juniori, sekä ruotsinkielisenä Yle Fem "BUU-klubben"-lastenohjelmassa.
Postimies Pate -animaatiojulkaisut Suomessa.
Vuonna 2001 FS Film Oy on julkaissut useita "Postimies Pate" -VHS-elokuvia. Suomennoksesta ja ohjauksesta vastasi Jertta Ratia-Kähönen. Äänirooleissa esiintyvät Kaija Kiiski ja Ilkka Merivaara. Vuonna 2007 FS Film Oy julkaisi Pate-animaatioita DVD:llä. Osa oli aiemmin VHS-muodossa julkaistuja Pate-tarinoita. Uudemmilla julkaisuilla ääninäyttelijöiksi on kreditoitu myös Päivi Akonpelto ja Rabbe Smedlund.
VHS-julkaisuilla Brian Dalyn tunnuslaulun on suomentanut Merike Kaira. Tunnuslaulu alkaa sanoilla "Postin tuo, postin tuo, postin tuo Pate jokaisen luo..." Ainakin joissakin jaksoissa, jotka on näytetty TV:ssä 2000-luvulla, on erilainen tunnuslaulu.
Pate-tarinoita on myös julkaistu "Sesam opetus" -sarjana nimellä "Postimies Pat - opimme englantia". Tarinoissa on suomenkielinen kertoja Juha Paananen.
Lisäksi on myös julkaistu "Sesam Video" -sarjana nimellä "Postimies Pat". Jaksoissa on suomenkielinen kertoja Pauli Virta.
Kuten myös "Lasten TV Puoli kuuden" ohjelmista -sarjana nimellä "Postimies Pate". Jaksoissa on suomenkielinen kertoja Risto Aaltonen.
 Löytöpäivä − Varasteleva kana − Postimies Paten salaisuus − Sateinen päivä
 Lampaita apilaniityllä − Paten traktoriposti − Patea janottaa − Tuulinen päivä
 Sumuinen päivä − Paten huono päivä − Pate kelkkailee − Posti kulkee jäätä pitkin
 Kuoppa tiessä − Haarniska − Pate sekoilee − Pate myöhässä
 Pate seuraa narua − Kaunein kylä − Pate maalaa kattoa − Liian monta pakettia
 Jymy-yllätys − Pate ja robotti − Pate lentää − Viherlaakson peto
 Lennätetään leijaa − Nälkäinen vuohi − Jäätelökone − Vauhtikisat − Kirpputori
 Poptähdet − Näppylöitä − Videointia Viherlaaksossa − Postimies Pate jalkapalloilee − Kyyhkysposti
 Kelpo työtä − Pate ja pupu − Perhoset − Vaivaa veturista − Lentävät lautaset
 Rannalla − Taksvärkkipäivä − Karkaileva marsu − Taikurina − Dinosauruksen jäljillä
 Kauhua kerrakseen − Pate ja juhannusmarkkinat − Pate ja rautatietarkastaja − Tikapuita tarvitaan − Veturia pelastamaan
 Pate ja ukkosmyrsky − Pate ja yllätyslahja − Pate ja herkkupitsa − Pate ja leikkisät lemmikit
 Postimies Pate kuumailmapallon kyydissä − Pate ja viherradio − Pate ja kevättanssit − Pate ja liukasta liikennettä
 Pillipiiparina − Pate ja sinappiviestiä − Telttaretkellä − Pate ja salainen supersankari
 Pate ja villin lännen hommia − Pate ja vaaleanpunaiset tohvelit − Pate ja juna karkuteillä − Pate ja lemmikkinäyttely
 Keilailee − Pate ja naamiaiset − Laiva mudassa − Pate ja taikalamppu
 Pate ja lentopostia − Pate ja tavarat hukassa − Pate ja ovelat lampaat − Pate ja satavuotisjuhlat
 Pate ja uusia ennätyksiä − Pate ja onnekas pelastus − Pate ja intialaista tanssia − Pate ja mansikkavarkaat
 Pate ja kultakuumetta − Pate ja Viherlaakson ritarit − Pate ja herkkuruokaa
 Pate ja uskomattomia keksintöjä − Pate ja vauhtikisat − Pate ja lemmikki hädässä − Pate ja poniposti
 Rohkeana − Pate ja löytötavaroita − Pate ja puhuva kissa − Pate ja siilin salat
 Pate ja periksi ei anneta − Postimies Pate valepuvussa − Pate ja katti kiikissä − Pate ja poliisi on pop
 Pate ja harrastukset − Pate ja äkeä poni − Pate ja hupijuoksu − Postimies Paten jouluaatto
 Pate ja meluisa päivä − Pate ja karhu karkuteillä − Pate ja äkeät ammujat − Pate ja laivaseikkailu
 Postimies Pate ja Viherlaakson Viima − Postimies Pate pellenä
 Postimies Paten joulu − Pate ja merirosvot